1 – Kontanu, kenha ki è GSP BBROW?..
Antes di maz merci pa es entrevista ki di serteza ta bem ser txeu important pa mi pmd maz pessoas ta bem fika ta sabé kenha ké Gerson Spencer, nome artistiku (GSP BBROW).
Mi é di ilha de Maio maz nes moment nsta vivé na Senegal-Dakar, nbem li como studante maz nkaba pa opta pa MUSIKA ki sempre ta perseguiba mi, maz pmd di um sertu “komplex” nguardal tudu dentu mi, maz ku tempu nba ta solta e ku ajuda di alguns pessoas amigos ki krem dret nkumessa ta tra fora kel ki sempre ngosta di faze i prova ma ntem valor na el.
Ka foi facil e ka sta ser facil maz nsta oia ki nha decisao e nha esforsso kim tem feito durante es 5a no sta da fruto, nsteve na um skola di MUSIKA durante 3 mes maz kela inda i kel prato di entrada, nkre forma na um bom skola di Musika ma inda nka tene meios pa kela mas em breve si Deus kizer nta podé fazel trankuil e di nha manera. Nha sonho é abri um skola di MUSIKA e sendo mi mesmo um di kes professor.
Mi é um pessoa ki ta da 99 porcent pa MUSIKA, ka ta da pa fla tudu ma na decorer di entrevista nu ta sabe maz kem ké mi,e axo ki atravez di nhas musikas pessoas pode sabé kenha ké GSP BBROW.
2- Dja bu lança bu primeru album/CD?..Ki single ki faze mas sucesso?…Modi ki foi recebido pa publiku?
Album inda nka lanssa mas nsta prepara manent, dja tem 3 mes kim recebe um konvite por parte di nhas produtores e manager actual (Label – DEEP VIBES PRO) em fazem proposta pa um CD e mi nfika txeu kontent pmd é kela kim nsta speraba e foi um grande surpreza,klaro logo n’aceita..
N lanssa um Mixtape “NHA MUNDO” i Musikas td foi bem asseito pa kes pessoas ki teve oportunidad di obil,ki faze maz sucesso ta fika dificel flau pmd kada um ta flam um kuza,uns ta flam “storia pa fazeu reflete” otus ta flam “pa nhos ki sta ku mi” otus ta flam “nha mundo” etc, nto dja nka sabe flau kual ki distaka maz, ma es novu single “MININA” sta atingi maz pessoas e otus lugares tb i pa kel kim sta obi pessoas sta gosta del txeuu agora vamos ver na kuze ki ta da go,ma sil kontinua asi nta pensa ki ta bai longe..
Musikas djam lanssa mas di 40, maz pessoas ka muto konxe pmd ndivulgal maz so na nha ilha, maz tud kela faze parte di nha plano tb. Ano passad n’lanssa Mixtape ”NHA MUNDO”nbai pa Cabo Verde mas nfaze lanssament so na nha zona e nfika txeu kontent ku reason di pessoas,tb na Facebook nta resebe txeu mensagem motivant ki prop nta kopial pa nha kaderno td ku data i mais heheh..
3-Qual ki è estilo musical ki mas bu ta kanta e ki mas bu ta identifika ku el?…Ku bu musicas ki mensagem ki bu kre passa pa publiku?
Sima nflau kel Single ‘Minina’ e nha primer vez nes stil zouk kizomba, nkumessa ku Rap HIPHOP e nta kontinua ku nha Rap, maz tb nka pode dexa di tenta otus stilo musical pmd ami nta vivi Musika, na nha ALbum nsta bem basia maz na Musikas tradicional e cabozouk, ngosta txeu di batuku, djam tene x batuku feit, mas ami djam xinti e alguns pessoas dja flam ki mpode adapta e subresai na varios stilo di musika por iss nsta palpa manent i ku txeu trabadjo tud ta revela ku temp si Deus kizer..Tud Musikas dimeu tem ki tem mensagem positivo,si è pa otus kuzas nto nka ta fazel, nha principal objectivo é djuda otus, asvez até nta esagera pmd nta skece di nha kabeça e djobé pa otus maz di ki mi, por issu nsta djobé um manera midjor, maz ami ora kim oia otus ta distrui sis propio kabeça e perde sperança ta doem, pmd nos td nu ta erra maz Deus sta la pa perduano i nunka nu ka podé perdé Speraça por iss nha papel é djuda i puxa pessoas maz pa kel lado positivo i la me nsta djuda nha kebessa pmd ami é infeliz si otus pessoas ka sta dret, nos td nu merrece i mi nta faze nha part té fim, si é pa midjora kuzaz nsta desposto a tudo..
4- Dja bu kustuma faze actuasons, na undi?..Bu ta kanta na kriolu e na françes, xplikanu pamodi ki bu sklodji kanta nes 2 lingua?
…Kuse ki ta inspirau pa bu faze musica?
Sim kuase td fim de semana ntem shows na diferente lugares grassa a Paulette e nhas Produtores li na Senegal, maz kela e so participa ku toka, fazé Rap na Musika i faze corro pa artista Paulette, na Cabo Verde nsubi palco txeu maz so na nha ilha MAIO e li na Dakar n participa na 2 festival e alguns skolas, boate.
ahaha Frances foi um MC di Costa di Marfin el ta repa nto nu faze um trabadjo djunt,el kumessa faze um refrao maz so kel primer part ki fika na nota, nto komo djal tinha el feit mpanha dicel ki na frances nkompleta ku di meu na krioulu, maz komo li na Senegal pessoas ta fala frances nto é um forma di ganha maz publiku li també apesar ki es e dod na nos KRIOL mesm sis ka sta intende nada kkk, es ta fla pmd nos Kriol ta kai sabe na musika..
Pam faze Musika tem varios kuzaz ki ta inspiram,kuzaz kim vivé, kuzaz ki nta pensa,tud kel ki passa ku mi nta pol na musika kada um di si manera desdi ki el ta ensentiva otus sempre pa positivo,mesmo pa kes ki ka ta faze musika tb, ami nta skrebé txeu kuase td ora,até ki minis antis ta fazeba mi trossa i ta txumam di stranho pmd nta sta na nha mundo, td lugar kim bai nta leba nha kaneta ku papel, djam tem 5 ano ta fazel, si nka tene kela nta uza nha telemovel i logo nta kopia pa kaderno ora kim txiga kasa, tb um kuza ki ta djudam txeu é nha “spoza” GUITARA td dia ntem ki pega nel i kada vez kim pega nel um novo melodia ta nancé e dipos um Musika novu, por iss desdi di ki nkumpra nha “spoza” GUITARA, kim prende tokal nfaze maz di 50 novus Musikas na stilos diferents, ultimo tempos nfaze um Reggae, i gossi nsta xinti mesm preparad pam entra nes mundo..Nes mmentO des entrevista nsta faze Musika manent hehe…
5- Na bu musicas bu colabora ku vàrios otrus artistas, flan es è kenha e pamodi ki bu skodji trabadja ku es musikus e kual ki foi bu experiencia na trabadja ku es?
Sim, teve participaçao di txeu Rappers ki sta fora i na Cabo Verde tb, por exemplo Yu wane ki ta vivi na Portugal, Ailton Monteiro ki ta sta na Holanda, Jay ac tb ki ta sta na Holanda, Monster C ki ta vivi na EUA, Celio Dono ki ta sta na CV, Daboss Pensador e nha bro BLC di nha Grupo BBROW….N skodji trabadja kues pmd es sempre es apoiam i pmd n’oia sis kualidad, nkontactas i nflas ki nkre pes participa na nha Mixtape e logu es asseita i nu komessa trabadja mesmu a distancia, ngasta um bokadu dinheru na kela ma valeu a pena pmd td sai coll, ngosta txeu di trabadja kues pmd es e pessoas simples e mi kela kim ta gosta…
6- Modi ki è processo ki bu ta uza pa kria um single/musica?.. Bu ta komesa ku skodji um tema primeru ou bu ta komesa ku letra ou talves bu ta komesa ku beat primeru?
Bom nta dau exemplo nes single modi ki foi..Nhas produtores dja tinha obido mi ta fazé alguns emproviso na ensaio djunto ku Paulette, nto es faze es beat e um dia di noite es staba na studio es txumam nto kantu kim bai es poi kel beat e es flam pam faze kualker koisa, logo n’entra na kabine nkomessa ta fla minina minina minina e n’lembra na um minina ki markam nha vida di verdad e logo letras bem, td kel musika li foi emproviso kel ora, kantu kim sai di kabine n’oia ki rapaz staba td kontent e es flam ki sta super e es komessa mixal, ot dia di sedo ntorna bai i nu kumessa ta trabadja refrao e na fim td nos ki staba la fika satisfeito…Maz na RAP dja è deferent, kela dja ntem ki preparal bem preparad pmd é txeu kuza ki tem ki fika na linha, flow, rimas, letras, kela dja ta izigi txeu esforsso si bu kre fazel bem feito tb klaro.
Asvez nta tem um ano ta skrebe ideia i dipos nta bem skodji kes ki sta midjor singundo mi i alguns opinioes de fora, maz refrao kuase sempre ta sai na ora di grava..Fazé bom Rap pa mi é maz dificel ki kanta, nta gosta di obi um beat ou melodia primeru, si é bom melodia logo ta inspiram i algum kuza ta flam kual tipo di tema ou assunto ki debe poi nel..
7-Fala um poku sobre Hip Hop kriolu.. Modi ki bu ta odja es atual cenario de Hip Hop kriolu? …
Hip hop em si pa mi é um manera di compartilha ku otus td ki bu ta pensa, xinti e oia. Apesar di alguns Rap negativo ki nsta obi maltas ta faze, ma sempre tem kel ki ta bem ku bons mensagem ku objectivo di djuda resolvi td problema ki sta na Cabo Verde. Kada um ta da di si manera i na diferentes pontos, imagina si tudo Rapers transmiti so kel Msg Positivo? Di serteza kel dilinkuencia ki sta txeu ta diminui pmd ntem kuase serteza di ki txeu ki sta na kel vida di crime etc, otus kuzaz es sta fazel é pmd di mau influencia e nunka es para pes pensa es mesmo, sempre é otus ki ta pensa na sis lugar (ma noss td é kapaz),ma di serteza sis obi txeu msg positivo ta fazes refleti nem si um kuzinha e afasta um poku di ilusao. Delinkuencia ka ta bem atoa, tem um porké i é kela ki nu meste diskubri sem julga i kondena ninguem..
NU TEM KI PREFIRI SUFRI i ABRI MENTI DU KI MORRI KOL FITXADO…FAZI KEL KI NU TEM PA FAZI ASSI NU TA BAI MAZ DISKANSAASDO,, .. kela e nha pensamento one love.
8- Bu tem musicas mutu profundu e ki ta retrata temas mutu pessoal…. Talves txeu de kusas ki bu ta kanta foi kusa ki passa ku bo… È dificil mante equilibrio e kanta sem mostra xplicitamente kusas de bu vida privado?
Pratikament td nhas Musikas tem algo aver ku mi, mesmo kometendo alguns erros kim ta spera vencel kada dia ku forssa di Deus e nhas amigos, ami nkre ser um ezemplo pa sociedad, por iss na nhas Musikas nta dexa sai tud kel ki sta dent mi desdi ki seja Positivo, e djam nota pmd atravez di kela nta konsigui entra na pessoas maz rapido i pessoa ta komprendem midjor kuze kim kre fla na Musika e nka tem medo di mostra kuzaz kim passa na vida i td nhas planos, nta akredita pmd Deus i maz forte di ki tudo, pmd di nha manera aberto asi tem txeu pessoas ki ta dan kunfianssa i ta pusta na mi pmd kela, e ka tud ki ta gosta di nha manera maz mi é si i nta kontinua asi té fim, nka ta kre tinha inimigos maz kela nka pode ivital, alias aes es pode krem mal mas sime nta luta i pidi pa es.. Ami nka tem nada skondé, sima nta fala na musika é si kim ta fala ku um kualker um pessoalment.. Um kualker pessoa podé sabé td di mi sil kre, agora sta na el kuze kil ta pensa ou faze, u ki ta importam maz é nha konscienssia e Deus por issu kim ta agi si tal komo na Musika e ora kim sta normal..Paz e amor, so kel 2 kuza é suficiente pa kusaz bai kaminhu…
9- ”Dja sta bom de txora” Ta parce ma è um de temas mas duru ki bu faze. Bu atxa ma nos sociedade txeu alguen sta sufri?…Keli pamodi?… kual ki è soluson des problema?
”Dja sta bom di txora” por acaso foi um grand amigo rapper la mé di Maio, nu staba djunto na Dakar; si nome é “Daboss Pensador” foi el ki bem ku kel ideia li e el traze beat djunt kuel, dja nu tinha fazed otus trabadjo djunto i keli foi maz um ideia ki inspiram txeu i por iss es Musika li sai profundo e verdadeiro..Td ki sta na kel Musika é kuzas ki nu oia mesmu, pmd sempre nu ta fazeba nos kaminhada i nota txeu kuzaz ki ta doeu e komo nos pensament é mesm, ti nos trabadjo sempre ta panha fix e nta aproveita pa agradecel pmd el é um amigo verdadeiro ki ta djudam txeuuuu té gosi. Tambe um big up pa tud pessoas di Cascabudjo ki ta apoiam sempre…
Sim pmd di injustiça di otus tem kes maz koitadu humilde ki sta paga td e alvez nem és es ka sabe e pmd, mi kela nka ta korforma kuel pmd noss td é Humano i noss td nu mesté um kantinho pa nu faze nos vida na paz, injustiça ka ta kaba maz si nu djunta kada alguem faze si part nu pode fazel diminui e ka dexal bai maz longe, ami nta fla i nta pensa si..Si otus dja fazeba pa mi, dexam bom Msg ki sta kontribui pa nha pensamento e pa nha pessoa em si, pmd ki mi nka nta para pam pensa um kuzinha na kes maz pikinote ou na kes ki sta pa bem?? Di serteza nos tudo ta kre oia nos fidjos ou netos dret um dia pmd sis sta passa mal ta doeu tb maz pa kela kada um tem ki tem sperança i faze si parte…Nu tene mente td formatado nu ka sta da konta, maz nu tem ki sprementa oia kuzaz di um otu manera pmd homi ka kre asseita mas soluçao é paz i amor.
10- Redes sociais hoje em dia tem tido grande papel na djuda divulga trabalho de artistas ki è menus konxedu e tambe ta djuda aproxima artistas ku fans…. Kuse ki bu atxa disso?
Melhor forma pa promové bus trabadjos é atravez di redes sociais, maz mi mpreokupa ku faze bom trabadjo primero talvez é por issu ki inda nka konxed na otus lugares alem di nha ilha, td keli foi nha estrategia tb i nta spera kil ta da sert, pmd txeu maltas ta fadigam pam lanssa som pa li ku pa la, em fim… Mas ami n”atxa ma ntinha ki staba bem preparad primer nao so Musikalment maz tb psicologicament pmd é txeu koisas ki ta bem djunto i bu tem ki sabe agi na sertos kuzaz, por iss, ndecidi prende pelo menos 2 intruments Musikal (guitara i piano) primeru, i ora kim xinti ma nsta preparad go nta kumessa prokura i divulga nhas trabadjo ku maz kualidad pmd ami nka kre bem di passagem nkre bem pam fika e si Deus kizer é kela ki sta bem kontencé espero eu…Por ezemplo pamodiredes sociais mpassa ta konxe txeu pessoas atravez des Pagina ki ta faze um grande trabadjo. Força la pa nhos i konta ku mi sempre….
11- Nu podi spera algum kusa novu pa brevemente, bu teni planeado algum colaborason ou algum trabalho a solo, ou talves bu sta lança um videoclipe ou faze algum atuason brevemente?
Nes moment nsta so ta prepara nha CD ku nhas Produtores Label- DEEP VIBES MiuSIC e em breve videoclipe di Single “MININA” ta sta pronto jaja e nta spera kolaborassao des pagina DYPK pa si lanssamento..Musika ntene txeu feito i kada dia nta buska ideia novus pam guarda pa maz pa la..Si Tud da sert dili pa pa Fevereiro ou Março nta bai CV e nta aproveita pa lanssa novus trabadjos tb..Maz tem txeu surpreza pa frente.
12- Mutu obrigado pa bu tra tempo pa danu es entrevista… Nu ta desejau txeu sucesso na bu trabadjo e na bus objetivos.. Si bu teni algum kusa de fla ou algum mensagem ki bu kre dexa nes entrevista bu pode fazel gosi….
Mt Obrigado Do You… Papia Kriolu? e tb nka pode dexa di Agradece alguns pessoas ki djudam i sta kompanham nes kaminhada..p
Primer nta agradece nhas Produtores ki sta dan es oportunidad e patrocinam um CD si Deus kizer, nta agradecé nha amigo ELTON ki sta djudan txeuu na promossao di nha Single i ki sta mostram txeu interresse na djudan ku nha Musika di td manera(obrigado mano, mi tb nsta sempre li pa nho, obrigado i vida ku saude pa nu pode festeja djunto,one love).
Kinzinho Barros ki des di primera vez kim txiga na el kim mostral nhas trabadjos nrecebe so apoio e txeu motivaçao (bus palavras ntene td guardad nha bro, big merci man )big up pa negaas di BBROW, Silas nha bro ki sempre ta mandam mensagem verdadeiro i kunfia na nha talento, ki mprende txeu kuel na musika (obrigado bro).
Nha prima Niche ki mostram txeu afeto i kunfiança i ki foi grande “impulcionadora” pam sprimenta kanta zouk kizomba, nha prima Eva ki transmitim txeu kunfiança (obrigado di sempre) nha prima Leia, nha irmom Helio(obrigado mano), Tio Djindja e muitos outros primos e familias ki sta apoiam na nha kaminhada,OBRIGADO Nuno, Jorge, Elida Lisboa,Ney,merci Daboss Pensador i tudo pessoas di Cascabudjo ki apoiam sempre,, UM Alguem ki nka podé skecé nunka é um pessoa kim ta diskrevel na pokus Palavra..”NHA ANJO DA GUARDA”- Dany-Tulé skola vitoria, obrigadom nha irmom konta ku mi sempre, bu sta na nha korassom ma la dent prop..One love
Mesagem kin tem pam dexa e simples: bo ki tem bu sonho, bu objectivo bu tem ki konta ku bu kabeça pmd si bu spera so pa otus bu ta decepciona i bu ka ta bai lugar ninhum pmd mesm bus “amigos” proximos kiu kre txeu ta dismotivau e simplesment ka ta kunfia na bu kapacidad di ki um dia bu ta konsigui…Emfim bu tem ki sabé suporta txeu kusas mariado pa bu bem komemora dipos ku kes dret… DOM é KA TUDO mas ku trabadjo i pacencia nu ta konsigui txiga la ,kada um na si area ma important é faze kel kiu ta xinti bem i feliz kuel ….
Alguem PAM AGRADECé é TXEU, ma pronto…Por issu one love pa td kes pessoas ki ta apoiam..
OBRIGADO GSP BBROW
Sigui Artista GSP BBROW na Redes Sociais
* Pagina Official – Facebook GSP BBROW > Facebook
* Tudu Singles – Soundcloud GSP BBROW > Soundcloud
* Grupo Fans de GSP BBROW > Fans Club
kea_Latn kea_Latn kea_Latn kea_Latn kea_Latn kea_Latn por_Latn kea_Latn kea_Latn kea_Latn kea_Latn kea_Latn kea_Latn por_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn por_Latn kea_Latn por_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn por_Latn glg_Latn eng_Latn eng_Latn glg_Latn